CELEX: 32017D0178
Language: hu
Date: 2017-01-31 00:00:00
Title: A Bizottság (EU) 2017/178 végrehajtási határozata (2017. január 31.) az Északi-tengeri–balti vasúti teherszállítási folyosó bővítésében érintett tagállamok által benyújtott együttes javaslatnak a versenyképes árufuvarozást szolgáló európai vasúti hálózatról szóló 913/2010/EU európai parlamenti és tanácsi rendelet 5. cikkének való megfelelőségéről szóló (EU) 2015/1111 végrehajtási határozat módosításáról (az értesítés a C(2017) 142. számú dokumentummal történt)

2.2.2017   
            
            
               HU
            
            
               Az Európai Unió Hivatalos Lapja
            
            
               L 28/71
            
         A BIZOTTSÁG (EU) 2017/178 VÉGREHAJTÁSI HATÁROZATA
   (2017. január 31.)
   az Északi-tengeri–balti vasúti teherszállítási folyosó bővítésében érintett tagállamok által benyújtott együttes javaslatnak a versenyképes árufuvarozást szolgáló európai vasúti hálózatról szóló 913/2010/EU európai parlamenti és tanácsi rendelet 5. cikkének való megfelelőségéről szóló (EU) 2015/1111 végrehajtási határozat módosításáról
   
      
         (az értesítés a C(2017) 142. számú dokumentummal történt)
      
   
   (Csak a cseh, a francia, a holland, a lengyel, a litván és a német nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a versenyképes árufuvarozást szolgáló európai vasúti hálózatról szóló, 2010. szeptember 22-i 913/2010/EU európai parlamenti és tanácsi rendeletre (1) és különösen annak 5. cikke (6) bekezdésére,
   mivel:
   
               (1)
            
            
               A 913/2010/EU európai parlamenti és tanácsi rendelet 5. cikke (5) bekezdésének megfelelően Belgium, a Cseh Köztársaság, Németország, Litvánia, Hollandia és Lengyelország vasúti közlekedésért felelős minisztériumai 2014. április 27-én egy szándéknyilatkozatot küldtek a Bizottságnak. A szándéknyilatkozat egy olyan javaslatot tartalmazott, amely az Északi-tengeri–balti vasúti teherszállítási folyosót kiterjesztené a Cseh Köztársaságra és a Dél-Lengyelországra egészen a lengyel-ukrán határig.
            
         
               (2)
            
            
               A Bizottság a 913/2010/EU rendelet 5. cikke (6) bekezdésének megfelelően megvizsgálta a javaslatot, majd elfogadta a javaslatnak az említett rendelet 5. cikkének való megfelelőségéről szóló (EU) 2015/1111 bizottsági végrehajtási határozatot (2).
            
         
               (3)
            
            
               A 2014. április 27-i keltezésű szándéknyilatkozatban az állt, hogy a vasúti teherszállítási folyosónak a Katowice és Medyka közötti kiterjesztése csak 2020-ban válik üzemképessé. Azonban az (EU) 2015/1111 végrehajtási határozat szintén rendelkezik erről a kiterjesztésről, és a 913/2010/EU európai parlamenti és tanácsi rendelet 5. cikkének (7) bekezdése szerint a teherszállítási folyosót a tagállamoknak legkésőbb két évvel a bizottsági határozat közzétételét követően létre kell hozniuk. Ennek alapján a teherszállítási folyosó Medykáig tartó kiterjesztését legkésőbb 2017. július 7-ig üzembe kellene helyezni; ez nem felel meg a tagállamok szándéknyilatkozatában kifejezett szándéknak. Az (EU) 2015/1111 végrehajtási határozatot ezért módosítani kell oly módon, hogy törölni kell az Északi-tengeri–balti vasúti teherszállítási folyosó Medykáig való kiterjesztésére vonatkozó hivatkozást.
            
         
               (4)
            
            
               Az e határozatban előírt intézkedések összhangban vannak a 913/2010/EU rendelet 21. cikkével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/1111 végrehajtási határozat 1. cikkének helyébe a következő szöveg lép:
   
      „1. cikk
      Az Északi-tengeri–balti vasúti teherszállítási folyosónak a Cseh Köztársaságra és a Dél-Lengyelországra való kiterjesztéséről szóló, 2014. április 27-i keltezésű szándéknyilatkozat, amelyet Belgium, a Cseh Köztársaság, Németország, Litvánia, Hollandia és Lengyelország vasúti közlekedésért felelős minisztériumai küldtek a Bizottságnak, és amelyben a Wilhelmshaven/Bremerhaven/Hamburg/Amszterdam/Rotterdam/Antwerpen–Aachen–Hannover/Berlin–Varsó–Terespol (lengyel-belarusz határ)/Kaunas–Riga–Tallinn/Falkenberg–Prága/Wroclaw–Katowice útvonalat javasolják az Északi-tengeri–balti folyosó fő útvonalának, összhangban van a 913/2010/EU rendelet 5. cikkével.”
   
   2. cikk
   Ennek a határozatnak a Belga Királyság, a Cseh Köztársaság, a Németországi Szövetségi Köztársaság, a Litván Köztársaság, a Holland Királyság és a Lengyel Köztársaság a címzettje.
   
      Kelt Brüsszelben, 2017. január 31-én.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 276., 2010.10.20., 22. o.
   
   
      (2)  A Bizottság 2015. július 7-i (EU) 2015/1111 végrehajtási határozata az Északi-tengeri-balti vasúti teherszállítási folyosó bővítésében érintett tagállamok által benyújtott együttes javaslatnak a versenyképes árufuvarozást szolgáló európai vasúti hálózatról szóló 913/2010/EU európai parlamenti és tanácsi rendelet 5. cikkének való megfelelőségéről (HL L 181., 2015.7.9., 82. o.)